Document ID: /roh_data/filtered/swiss_laws_in_ROHinterleaved.jsonl.gz/37685

This text was translated from FR into Rumantsch Grischun.

Au sens de la présente loi, on entend par:a. embryon: le fruit de la fusion des noyaux jusqu’à la fin de l’organogenèse;b. embryon surnuméraire: tout embryon issu d’une fécondation in vitro qui ne peut pas être utilisé pour induire une grossesse et qui n’a par conséquent aucune chance de survie;c. cellule souche embryonnaire: toute cellule issue d’un embryon in vitro qui est apte à se différencier en tout type de cellule, mais qui ne peut pas se développer jusqu’à devenir un être humain, et la lignée de cellules qui en est issue;d. parthénote: organisme issu d’un ovule non fécondé.

En questa lescha signifitgescha:a. embrio: il fritg da la fusiun dals nuschegls fin tar la terminaziun dal svilup dals organs;b. embrio danvanz: in embrio producì en il rom da la fertilisaziun in vitro che na po betg vegnir duvrà per chaschunar ina gravidanza e che n’ha perquai nagina schanza da surviver;c. cellas embrionalas da basa: cella d’in embrio in vitro ch’è abla da sa differenziar en ils differents tips da cellas, ma che n’è betg abla da sa sviluppar ad in uman, e la lingia da cellas che deriva da quella;d. partenot: organissem che deriva d’ina cella d’ov nunfructifitgada.